aldar var vn
Van willeme van hodove
dieme heet de smet marscalc
Het sijn comen in recht voe meye en scepen van loeven inde banc
aldaer henric kemerinc die dochter heeft hermans wilen van ende
welc hman na den rechte d stat van loeven comen en geleydt was
tot den goeden peters wilen van vijsenake in deen side en de vors
willem van hodinc als mombour lysbette sijns wijfs in dande daer
de voirs henric kemerlinc inden rechte dede lesen ene scepen brief van
loeven daer mede de vors wile hman geleydt was tot de goeden
des voirs wile peters van vissenake versuekende datmen hem als mom
bour zijns wijfs houden woude in sinen beleyde van ene huyse en hove
met alle sine toebehoirte gelege toplynthre inde putstte tussche de goede
henrics van molle en de goede henric hubrechts dit versueck aldus
gedaen zijnde sprac aen de vors willem van hodene als mombour
sijns wijfs voirs de voirg goede Seggende dat tvoirs beleydt hem
aende voirs goede gheen ontstade doen en soude noch sculdech en wae te
doen en dat biden redenen hier na bescreven Yerst dede seggen de vors
willem dat tertijt doen de vors pet wilen van vissenake den brief bekendde
daer uut tvoirs beleydt comen is niet meer dan een tochte vande vors
goeden en was en dat dat wae waer dat boet de vors willem te
thoenen en mette minsten seggende voirt de vors willem dat de vors
wilen pet van vissenake een wettighe dochter achter liete met
namen margriet die de vors goede vcocht hadde en hae d af ontgoedt
met haen wettige momboe
metten rechte en daer in goedde henricke wilen bisscop welc wile
henric bisscap hem daer af voert ontgoedde en goedde d inne hen
ricke ruetmans de welke henric zuetmans hem voert vanden
voirs goeden ontgoedde en goedde daer in eeden wile reers dwelc
de vors willem van hodonc oec boet te thoenen Seggende noch
de selve willem dat de voirs wilen eede reers een wittighe
zust acht gelate hadde met name mgriet reers die tot de vors
goeden comen was en hae d af ontgoedde en goedde d in saleyte
dacht de vors willems tot behoef d vors lijsbette zijns wijfs
En alle dese punte boet de vors wille te thoenen het wae
met scepen brieve oft anders met alsulker hulpe als hi